Tragedie tref Tsitsipas voor eindstryd | Netwerk24
14 Junie 2021 12:02
Die 22-jarige Griek het met twee stelle voorgeloop en was op die drumpel van sy eerste Grand Slam-titel, maar die Serwiese wêreldnommereen het merkwaardig teruggeveg en sy tweede Roland Garros-kroon verower.
"Vyf minute voordat ek op die baan gestap het, is my geliefde ouma dood," sê hy.
"Sy was 'n wyse vrou, wie se geloof in die lewe en bereidheid om te gee en te sorg nie vergelyk kan word met enigiemand anders wat ek nóg teëgekom het nie.
"Dit is belangrik om meer mense soos sy in die wêreld te hê. Mense soos sy laat jou lewend voel en hulle laat jou droom.
"Ek wil graag sê ongeag die dag, die omstandighede of situasie is dít absoluut aan haar en aan haar alleen opgedra.
"Dankie dat jy my pa grootgemaak het. Sonder hom sou dit nie moontlik gewees het nie."
Tsitsipas het in vyf stelle teen Djokovic verloor, maar in sy plasing die nederlaag in perspektief gestel.
"Die lewe gaan nie daaroor om te wen of te verloor nie. Dit gaan daaroor om elke liewe oomblik te geniet, of jy nou op jou eie of saam met ander is.
"Dit gaan daaroor om 'n betekenisvolle lewe sonder ellende en verwerping te lei. Om trofeë te lig en oorwinnings te vier is iets, maar dis nie alles nie."